Publication: Magyar Közlöny
Issue: MK-1998-86 (Year: 1998, Number: 86)
Era: 1990-2004
Section: található. Az 1994. évi LXIII. törvény 11. §-ához fűzött
Paragraph Index: 38

2. Az Alkotmánybíróság korábban, a 47/1995. (VI. 30.) AB határozatában már állást foglalt abban a kérdésben, hogy kiterjed-e a helyi önkormányzatok jogalkotási hatásköre arra, hogy az önkormányzat rendeletében a cégek elnevezésében a település nevének használatát engedélyhez kösse. E határozatában kifejtett álláspontját az Alkotmánybíróság a Ctvr. 5. § (2) bekezdésére alapozta. Határozatában kifejtette: A Ctvr. 5. § (2) bekezdésének eredeti szövege a következő rendelkezést tartalmazta: „(2) Ország, közigazgatási egység nevét, „országos”, „magyar” vagy „nemzeti” és ezekhez hasonló jelzőket, a történelem kiemelkedő személyiségei nevét, valamint olyan elnevezést, amelyhez másnak jogi érdeke fűződik, csak az arra illetékes szerv engedélyével, illetve a jogosult hozzájárulásával lehet a cég elnevezésébe felvenni. Illetékes szervnek közigazgatási egység nevének felvétele esetén a cég székhelye szerint illetékes megyei (fővárosi) tanácsot, a történelem kiemelkedő személyisége neve esetén pedig a Magyar Tudományos Akadémiát kell tekinteni.” Az önkormányzatok megalakulása után, amikor a gazdasági változások nyomán folyamatosan és igen nagy számban alakultak különböző cégek, ez a jogszabályi rendelkezés egyrészt ellentétessé vált az önkormányzatokra vonatkozó jogi szabályozással, másrészt jelentősen megnehezítette a cégbejegyzési eljárásokat. Minden olyan ügyben, ahol a cég elnevezésében a helységnév szerepelt, a cégbíróságnak automatikus megkeresési kötelezettsége volt. Az

Source: https://magyarkozlony.hu/hivatalos-lapok/53d9b2c65d455c18efe2ab6dd5ced56fec997ec6/dokumentumok/191c0c49306148dafdbb66347aa2dba7f52336a3/letoltes